ഇതാണ് ലോകത്തിലെ ഏറ്റവും വിലകൂടിയ സോപ്പ് ഈ വില കൊടുത്താല് ഒരു ബുള്ളറ്റ് വാങ്ങാം.വീഡിയോ ലെബനോന്: 2 ലക്ഷം വിലയുള്ള സോപ്പോ ? സോപ്പിന്റെ വില കേട്ട് ഞെട്ടേണ്ട . ഇത് യാഥാര്ത്ഥ്യമാണ്. ലെബനോനിലെ അസ്മാള് കുടുംബത്തിന്റെ ഉടമസ്ഥതയില് നിര്മ്മിക്കുന്ന ഖാന് അല് സാബോന് എന്ന സോപ്പിനാണ് ഈ പൊന്നും വില. അമൂല്യമായ ചേരുകള് ചേര്ത്താണ് ഇവയുടെ നിര്മ്മാണം. ഇതിന്റെ നിര്മ്മാണത്തിന് ആറുമാസത്തെ അദ്ധ്വാനമുണ്ട്. ഇത്തരം പ്രീമിയം സോപ്പുകള് 15ാം നൂറ്റാണ്ട് മുതല് തങ്ങളുടെ കുടുംബം നിര്മ്മിക്കുന്നുണ്ടെന്നാണ് ഇവരുടെ അവകാശ വാദം. യന്ത്രങ്ങള് ഉപയോഗിക്കാതെ പൂര്ണ്ണമായും കൈ കൊണ്ടാണ് ഇവയുടെ നിര്മ്മാണം. ലക്ഷ്വറി സോപ്പുകളും സൗന്ദര്യ വര്ദ്ധക വസ്തുക്കളും ഉല്പാദിപ്പിക്കുന്നതില് പ്രശസ്തരാണ് നിര്മ്മാതാക്കളായ ബാദര് ഹസന് ആന്റ് സണ്സ്. പ്രകൃതിദത്തമായ സുഗന്ധവസ്തുക്കളും, വിലയേറിയ എണ്ണകളും ഉപയോഗിച്ചാണ് നിര്മ്മാണം. യുഎഇയിലെ എക്സ്ക്ലുസീവ് ഷോപ്പുകളില് മാത്രമാണ് വില്ക്കുന്നത്. യുഎഇയിലെ രാജകുടുംബാംഗങ്ങള് ഉള്പ്പെടെയുള്ളവരാണ് ഉപയോക്താക്കള്. 2013 ലാണ് ഖാന് അല് സബോന് എന്ന സോപ്പ് ആദ്യമായി നിര്മ്മിക്കുന്നത്. ഖത്തറിലെ പ്രഥമ വനിതയ്ക്ക് സമ്മാനിക്കുന്നതിന് വേണ്ടിയായിരുന്നു ഇത്. സ്വര്ണ്ണവും ഡയമണ്ടിന്റെ പൊടിയും സോപ്പില് ഉപയോഗിച്ചിരിക്കുന്നുവെന്നാണ് കമ്ബനിയുടെ അവകാശവാദം. കാഴ്ചയില് വിലയേറിയ ഒരു ചീസ് കഷണം പോലെയാണ് സോപ്പ് ഇരിക്കുന്നത്. 24 കാരറ്റിലുള്ള 17ഗ്രാം ശുദ്ധമായ സ്വര്ണ്ണം, മൂന്ന് ഗ്രാം ഡയമണ്ട് പൗഡര്, ശുദ്ധമായ എണ്ണകളുടെ കൂട്ട്, തേന്, ഈന്തപ്പഴം, ഊദ് എന്നിവ ഇതില് ഉപയോഗിക്കുന്നു. സോപ്പ് സ്വീകരിക്കുന്ന ആളുടെ പേരും 24 കാരറ്റ് സ്വര്ണ്ണത്തില് രേഖപ്പെടുത്തിയിട്ടുണ്ടാകും. 2015 ല് ബിബിസിയാണ് ലോകത്തിലെ ഏറ്റവും വിലയേറിയ ഈ സോപ്പിനെ കുറിച്ച് ആദ്യം റിപ്പോര്ട്ട് ചെയ്യുന്നത്.